Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_**

**cu privire la aprobarea proiectului de lege**

**pentru modificarea şi completarea unor acte legislative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiţiei Vladimir CEBOTARI

Proiect

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

Parlamentul adoptă prezenta lege organică.

**Art. I.** – Legea nr. 278 – XVI din 14 decembrie 2007 privind controlul tutunului (republicat în Monitorul Oficial al Republicii Moldova, 2015, nr. 258–261, art. 489), se modifică după cum urmează:

1. Articolul 2 se completează cu următoarele noţiuni:

*„echipament de fabricație a articolelor din tutun* - instalațiile concepute sau adaptate pentru a fi utilizate exclusiv la fabricarea produselor din tutun și care fac parte integrantă din procesul de fabricație;

*partea echipamentului de fabricație a articolelor din tutun* - orice parte identificabilă care este unică echipamentelor de fabricație utilizate la fabricarea produselor din tutun.”.

2. La articolul 7 alin.(4) după cuvintele „utilajul tehnologic necesar” se completează cu cuvintele „de echipament de fabricație,”.

3. La articolul 8 alin.(2) după sintagma „de procese tehnologice” se completează cu sintagma „de echipament de fabricație,”.

4. La articolul 10 alin.(2):

lit. c) se completează cu sintagma „și să le păstreze pe o perioadă de cel puțin patru ani”;

se completează cu litera c1) cu următorul cuprins:

„c1) să furnizeze, la solicitarea autorităților competente, informația:

privind volumul, tendințele, previziunile legate de piață și alte informații relevante;

referitor la cantitățile de produse din tutun și echipamente de fabricație aflate în posesia, custodia sau sub controlul agenților economici care se ocupă de prelucrarea industrială a tutunului și de fabricare a produselor din tutun și care sunt păstrate în stoc, în antrepozite fiscale și vamale, în regim de tranzit sau de transbordare sau în regim suspensiv la data solicitării.”

5. Articolul 24 se completează cu alin.(11) cu următorul conţinut:

„(11) Se interzice vînzarea produselor din tutun prin metode de vînzare bazate pe internet, telecomunicații sau orice alte tehnologii de comunicare.”.

6. La articolul 32 alin.(1) cuvintele „fabricarea și comercializarea” se substituie cu cuvintele „**fabricarea, comercializarea, depozitarea și/sau plasarea**”, după sintagma „produselor din tutun” se completează cu sintagma „și a echipamentelor de fabricație”, iar după sintagma „importul și/sau prelucrarea industrială a tutunului” se completează cu sintagma „importul și exportul, fabricarea echipamentelor de fabricație a articolelor din tutun”.

**Art. II.** – Legea nr 451-XV din 30 iulie 2001 **privind reglementarea prin licenţiere a activității de înterprinzător** (republicat în Monitorul Oficial al Republicii Moldova, 2005, nr. 26–28, art. 95), cu modificările și completările ulterioare, se modifică după cum urmează**:**

**la articolul 8 alin.(1) lit.a) pct.8), după sintagma „importul** articolelor de tutun**” se completează cu sintagma** „și/sau a echipamentelor de fabricație”**, după cuvîntul „fabricarea” se completează cu cuvintele „depozitarea sau plasarea pe piață a”, iar în final se completează cu sintagma** „importul și exportul, fabricarea echipamentelor de fabricație a articolelor din tutun;”**.**

**PREŞEDINTELE PARLAMENTULUI**